
–	võttes arvesse Kreeka kassatsioonikohtu aseprokuröri 27. juuni 2023. aasta kirjaga edastatud Georgios Kyrtsose puutumatuse äravõtmise taotlust, mille esitas Ateena esimese astme kohtu prokurör seoses kriminaalmenetlusega ja mis tehti teatavaks Euroopa Parlamendi täiskogu istungil 10. juulil 2023. aastal,
–	olles vastavalt kodukorra artikli 9 lõikele 6 kuulanud ära Georgios Kyrtsose selgitused,
–	võttes arvesse protokolli nr 7 (Euroopa Liidu privileegide ja immuniteetide kohta) artikleid 8 ja 9 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2,
–	võttes arvesse Euroopa Liidu Kohtu 21. oktoobri 2008. aasta, 19. märtsi 2010. aasta, 6. septembri 2011. aasta, 17. jaanuari 2013. aasta ja 19. detsembri 2019. aasta otsuseid[footnoteRef:1], [1:  	Kohtuotsus, Euroopa Kohus, 21. oktoober 2008, Marra vs. De Gregorio ja Clemente, C‑200/07 ja C-201/07, ECLI:EU:C:2008:579; kohtuotsus, Üldkohus, 19. märts 2010, Gollnisch vs. parlament, T-42/06, ECLI:EU:T:2010:102; kohtuotsus, Euroopa Kohus, 6. september 2011, Patriciello, C-163/10, ECLI: EU:C:2011:543; kohtuotsus, Üldkohus, 17. jaanuar 2013, Gollnisch vs. parlament, T-346/11 ja T-347/11, ECLI:EU:T:2013:23; kohtuotsus, Euroopa Kohus, 19. detsember 2019, Junqueras Vies, C-502/19, ECLI:EU:C:2019:1115.] 

–	võttes arvesse Kreeka Vabariigi põhiseaduse artiklit 62,
–	võttes arvesse kodukorra artikli 5 lõiget 2, artikli 6 lõiget 1 ja artiklit 9,
–	võttes arvesse õiguskomisjoni raportit (A9-0028/2024),
A.	arvestades, et Ateena esimese astme kohtu prokurör taotles Kreekas valitud Euroopa Parlamendi liikme Georgios Kyrtsose puutumatuse äravõtmist seoses tema suhtes algatatava kriminaalmenetlusega, mis puudutab Kreeka riigile võla tasumata jätmist;
B.	arvestades, et Georgios Kyrtsost süüdistatakse selles, et ta jättis äriühingu KMP Ekdotiki Anonimi Etaireia [KMP Publishing plc] asetegevjuhina Kreeka riigile võlgnetava summa tasumata;
C.	arvestades, et Georgios Kyrtsose poolt väidetavalt toime pandud tegu on käsitatav riigile võla maksmata jätmise süüteona Kreeka seaduse nr 1882/90 artikli 25 lõike 1 punkti b alusel, mis on asendatud Kreeka seaduse nr 2523/97 artikli 23 lõikega 1, mida on muudetud Kreeka seaduse nr 2948/01 artikli 18 lõikega 2 ja artikli 28 lõigetega 2–4, mida on täiendatud Kreeka seaduse nr 3016/02 artikliga 34 ning Kreeka seaduse nr 3220/04 artikli 34 lõikega 1 ja Kreeka seaduse nr 3943/11 artikli 3 lõikega 1, mis on asendatud Kreeka seaduse nr 4321/15 artikliga 20, mida on muudetud Kreeka seaduse nr 4174/13 artikli 71 lõikega 2, mis lisati Kreeka seaduse nr 4337/15 artikliga 8 ja mida on täiendatud Kreeka seaduse nr 4619/19 artikliga 469;
D.	arvestades, et parlamendiliikme puutumatuse eesmärk on kaitsta parlamenti ja selle liikmeid kohtumenetluse eest, kus käsitletakse parlamendiliikme kohustuste täitmise käigus toimunud ja nendega lahutamatult seotud tegevust; arvestades, et väidetav süütegu ei ole otseselt seotud Georgios Kyrtsose kui Euroopa Parlamendi liikme ametikohustustega, vaid on seotud tema endise ametikohaga ajalehte väljaandva äriühingu juhina;
E.	arvestades, et väidetav süütegu ei kujuta endast samuti Georgios Kyrtsose kui Euroopa Parlamendi liikme kohustuste täitmisel avaldatud arvamusi ega antud hääli protokolli nr 7 (Euroopa Liidu privileegide ja immuniteetide kohta) artikli 8 tähenduses;
F.	arvestades, et protokolli nr 7 (Euroopa Liidu privileegide ja immuniteetide kohta) artikli 9 kohaselt on Euroopa Parlamendi liikmetel oma riigi territooriumil samasugune immuniteet nagu selle riigi parlamendi liikmetel ja teise liikmesriigi territooriumil immuniteet tõkendite ja kohtumenetluse suhtes; arvestades, et immuniteedile ei saa tugineda, kui parlamendiliige tabatakse õigusrikkumiselt, ning see ei takista Euroopa Parlamendil kasutamast õigust oma liikme immuniteet ära võtta;
G.	arvestades, et Kreeka Vabariigi põhiseaduse artiklis 62 on sätestatud, et parlamendi koosseisu ametiajal ei või parlamendiliiget ilma parlamendi eelneva loata vastutusele võtta, kinni pidada, temalt vabadust võtta ega muul viisil tema vabadust piirata;
H.	arvestades, et Euroopa Parlament ei ole selle juhtumi puhul leidnud tõendeid fumus persecutionis’e kohta, s.t puuduvad faktilised asjaolud, mis viitaksid sellele, et kõnealust kohtumenetlust alustati eesmärgiga kahjustada parlamendiliikme poliitilist tegevust Euroopa Parlamendi liikmena;
I.	arvestades, et antud juhul otsustab üksnes Euroopa Parlament, kas puutumatus ära võtta või mitte; arvestades, et Euroopa Parlament võib mõistlikkuse piires võtta arvesse parlamendiliikme seisukohta, et otsustada, kas tema puutumatus ära võtta või mitte[footnoteRef:2]; arvestades, et Georgios Kyrtsos teatas selgituste andmisel, et tal ei ole parlamentaarse puutumatuse äravõtmisele vastuväiteid; [2:  	Kohtuotsus, Üldkohus, 15. oktoober 2008, Mote vs. parlament, T-345/05, ECLI:EU:T:2008:440, punkt 28.] 

J.	arvestades, et esiteks ei saa parlamenti võrdsustada kohtuga ja teiseks ei tohi parlamendiliiget pidada puutumatuse äravõtmise menetluse raames süüdistatavaks[footnoteRef:3]; [3:  	Kohtuotsus, Üldkohus, 30. aprill 2019, Briois vs. parlament, T-214/18, ECLI:EU:T:2019:266.] 

1.	otsustab Georgios Kyrtsose puutumatuse ära võtta;
[bookmark: TextBodyEnd]2.	teeb presidendile ülesandeks edastada käesolev otsus ja vastutava parlamendikomisjoni raport viivitamatult Kreeka pädevale ametiasutusele ja Georgios Kyrtsosele.

